Nórmas prufisiunal
Na izersise de ses prátka prufisiunal, AUDITEC ta orientá pa kes normative li:
Na nivel nasional, pa kes nórma i prusedimente de kontablidade i odituria stabliside o rakonhiside pa CNNC – Komison Nasional de Normalizason kontablístke, pa OPACC – Órda Prufisiunal de Oditor i Kontablista Sertfikóde i pa otes entidade legalmente konptente, sima BCV – Bónke de Kabe Verde, inkuante intidade supervizor de setor bankar i sgurador, AGMVM – Odituria Jeral de Merkóde de Valor Mobiliar i TC – Tribunal de Kónta de Kabe Verde;
Na nivel internasional, pa kes nórma i prusedimente de kontablidade i odituria stabliside pa IASB – Komison Internasional pa Nórma de Kontablidade i otes asosiason prufisiunal de konpténsa rakonhiside, partikularmente IFAC – Federason Internasional de Prite Kontablista.
Pa konpletá, i na kaze de kes odituria de prujéte de dzinvolvimente, k’e finansióde pa dador de funde internasional, AUDITEC ta apoiá tanbê na kes régra akordóde ma kes dador de funde, partikularmente kes regra sobre: abertura i funsionamente de kes kónta spesial, na dviza; ilaborason de ralator téknike i finanser; i na mekanisme de dzinbolse de funde. Pa ote banda, AUDITEC ta orientá tanbê pa kes nórma i prusedimente jeral stabliside pa kes dador de funde, numiadamente kes e k’ta ralasioná k’: kontratason de konsultor; obtenson de bens ma sirvise; i kontablidade ma odituria de kes prujéte; i tanbê pa kes ote nórma, prusedimente, rigulamente i otes kondison spesífke de kada finansiamente i/o prujéte.
spa_Latn kea_Latn vec_Latn kea_Latn kea_Latn